LV Eiropas Savienības Oficiālais Vēstnesis C 127/10

Grozījuma pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 127/06)

Šī publikācija dod tiesības izteikt iebildumus pret grozījuma pieteikumu atbilstīgi Padomes Regulas (EK) Nr. 510/2006 7. pantam (1). Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMA PIETEIKUMS

PADOMES REGULA (EK) Nr. 510/2006

Pieteikums grozījuma reģistrācijai saskaņā ar 9. pantu un 17. panta 2. punktu

“QUEIJO SERRA DA ESTRELA”

EK Nr. PT/PDO/117/0213/16.05.2002

ACVN (X) AĢIN ( )

Pieprasītais(-ie) grozījums(-i)

Sadaļa(-s) specifikācijā

Produkta nosaukums X Produkta apraksts Ģeogrāfiskais apgabals Izcelsmes apliecinājums X Ražošanas metode Saikne X Marķējums Valsts prasības

Grozījums(-i)

Produkta apraksts: Kopš neatminamiem laikiem siers Queijo Serra da Estrela izgatavots, izmantojot divas atšķirīgas metodes: ražošana tūlītējam patēriņam — šo sieru parasti sauc Serra da Estrela — un ražošana ilgai uzglabāšanai — siers ar nosaukumu Serra da Estrela Velho. Abas ražošanas metodes identiskas, ciktāl tas attiecas uz piena lopu šķirnēm, dzīvnieku audzēšanu un barošanu, piena ieguvi un pārvadāšanu, siera ieguvi utt. — atšķiras vienīgi nogatavināšana, kas ir ilgāka, gatavojot sieru Serra da Estrela Velho. Pats par sevi saprotams, ka sieram Serra da Estrela Velho ir citādas organoleptiskās īpašības, jo tas ir mazāks, tumšāks, ar izteiktāku garšu un aromātu nekā siers Serra da Estrela.

Tāpēc ražotāju mērķis ir laist tirdzniecībā arī sieru Serra da Estrela Velho, un viens no iemesliem ir vēlme atsākt izmēros mazāku sieru (aptuveni 0,7 kg) ražošanu, kā tas tradicionāli darīts senāk.

Ražošanas metode: Siers Queijo Serra da Estrela (tāpat kā lielais vairums tradicionālo portugāļu sieru) ir izteikti sezonāls produkts. Šā iemesla dēļ, kā arī tādēļ, lai ņemtu vērā jaunos patērētāju ieradumus (kad pārdošanas apjoms maksimumu sasniedz vasarā un Ziemassvētku laikā) un lai pastāvīgie patērētāji ar zemākiem ienākumiem arī turpmāk varētu patērēt šo dārgo sieru, ražotāju mērķis ir nodrošināt ilgāku siera Serra da Estrela glabāšanas laiku, tajā pašā laikā nodrošinot, ka tas nesabojājas un netiek pārgatavināts. Bez tam ražotāji gan parasto, gan nogatavināto sieru nodomājuši tirgot gabalos.

Siers Serra da Estrela ir dzīvs produkts, kura attīstības procesi turpinās arī pēc sagriešanas un iepakošanas, kā arī uzglabāšanas laikā. Tāpēc šīs operācijas var veikt tikai izcelsmes apgabalā, lai

garantētu produkta autentiskumu un fizikālās, ķīmiskās un organoleptiskās īpašības, kas nosaka šo sieru īpašo kvalitāti un ko spēj novērtēt tikai ražotāji, vietējie iedzīvotāji un pastāvīgie patērētāji;

atsevišķi izvērtētu katra siera kvalitāti, pirms ar to tiek veiktas iepriekš minētās darbības;

nodrošinātu, ka siers (arī sagriezts) nezaudē tam raksturīgo sviestainību, tādēļ ļoti svarīgi ir izvēlēties sieru, kas konkrētās operācijas laikā ir piemērotā nogatavināšanas pakāpē;

nodrošinātu, ka nogatavināta siera šķēles ir vajadzīgajā konsistencē un nedrūp; tādēļ, sieru griežot, sevišķi svarīgi ir izvēlēties sieru attiecīgā nogatavināšanas pakāpē ar atbilstīgām garšas īpatnībām un konsistenci;

garantētu produkta senās reputācijas saglabāšanu un nepieļautu tās ļaunprātīgu izmantošanu un patērētāju maldināšanu;

garantētu, ka, veicot dažādas operācijas, pastāvīgi tiek ievēroti veselības un higiēnas nosacījumi;

nodrošinātu pienācīgu operāciju obligāto kontroli;

nodrošinātu katras produkta vienības vai gabala izsekojamību līdz ražotnei un lauku saimniecībai, tādējādi garantējot produkta ģeogrāfisko izcelsmi.

Marķējums: Izmaiņas marķējumā izriet no prasības, ka uz to sieru iepakojuma, kas nogatavināti ilgāk nekā 120 dienas, jābūt norādei “velho ”(nogatavināts).

ATJAUNINĀTS KOPSAVILKUMS

PADOMES REGULA (EK) Nr. 510/2006

“QUEIJO SERRA DA ESTRELA”

EK Nr. PT/PDO/117/0213/16.05.2002

ACVN (X) AĢIN ( )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais dienests dalībvalstī

Nosaukums: Instituto de Desenvolvimento Rural e Hidráulica Adrese: Av. Afonso Costa, 3 P-1949-002 Lisboa Tālr.: (351-21) 844 22 00 Fakss: (351-21) 844 22 02 E-pasts: idrha@idrha.min-agricultura.pt

2. Grupa

Nosaukums: Estrelacoop — Coop. Produtores de Queijo Serra da Estrela, CRL Adrese: R. Miguel Bombarda, 20 P-6360-344 Celorico da Beira Tālr.: (351-271) 74 13 21 Fakss: (351-271) 74 13 21 E-pasts: estrelacoopqse@oninet.pt Sastāvs: ražotāji/pārstrādātāji (X) citi ( )

3. Produkta veids

1.3. grupa: siers

4. Specifikācija

(4. panta 2. punkta prasību kopsavilkums)

4.1. Nosaukums: “Queijo Serra da Estrela”

4.2. Apraksts: Sieru gatavo, lēni žāvējot biezpienu, kas iegūts, saraudzējot neapstrādātu un tīru Bordaleira Serra da Estrela vai Churra Mondegueira šķirnes aitu pienu, kā recinātāju izmantojot artišoku (Cynara cardunculus, L) pulveri. Siera Serra da Estrela minimālais nogatavināšanas laiks ir 30 dienas. Ja nogatavināšanas laiks ir ne mazāks par 120 dienām, sieru sauc par Serra da Estrela Velho.

Galvenās iezīmes ir šādas.

4.3. Ģeogrāfiskais apgabals: Ņemot vērā reģiona integrēto ekosistēmu, gadsimtiem krātās zināšanas par dzīvnieku audzēšanu, klimatiskos apstākļus, kas vajadzīgi siera apstrādei un nogatavināšanai, īpašo mikroklimatu, senseno zinātību, vietējās metodes, kas ir nemainīgas un allaž tiek ievērotas, vajadzību aizsargāt patērētāju pret krāpšanu un maldināšanu un veikt visu operāciju kontroli, pienākumu nodrošināt produkta izsekojamību visā ražošanas ciklā, izejvielu ražošana un pārstrāde un siera nogatavināšana, ilgstoša uzglabāšana, sagriešana un iepakošana jāveic tikai ģeogrāfiskajā apgabalā, kas ietver Carregal do Sal, Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo un Seia administratīvos apgabalus (concelhos); Carapito, Cortiçada, Dornelas, Eirado, Forninhos, Penaverde un Valverde pagastus (freguesias) Aguiar da Beira administratīvajā apgabalā; Anceriz, Barril do Alva, Cerdeira, Coja, Pomares un Vila Cova do Alva pagastus Arganil administratīvajā apgabalā; Aldeia de Carvalho, Cortes do Meio, Erada, Paul, Sarzedo, Unhais da Serra un Verdelhos pagastus Concelho da Covilhã administratīvajā apgabalā; Aldeia Viçosa, Cavadoude, Corujeira, Fala, Famalicão, Fernão Joanes, Maçainhas de Baixo, Mizarela, Pero Soares, Porto da Carne, São Vicente, Sé Seixo Amarelo, Trinta, Vale de Estrelas, Valhelhas, Videmonte, Vila Cortez do Mondego un Vila Soeiro pagastus Guarda administratīvajā apgabalā; Midões, Póvoa de Midões un Vila Nova de Oliveirinha pagastus Tábua administratīvajā apgabalā; Canas de Santa Maria, Ferreirós do Dão, Lobão da Beira, Molelos, Mosteiro de Fráguas, Nandufe, Parada de Gonta, Sabugosa, São Miguel do Outeiro, Tonda un Tondela pagastus Tondela administratīvajā apgabalā; Aldeia Nova, Carnicães, Feital, Fiães, Freches, Santa Maria, São Pedro, Tamanho, Torres, Vila Franca das Naves un Vilares pagastus Trancoso administratīvajā apgabalā; Fragosela, Loureiro de Silgueiros, Povolide un São João de Lourosa pagastus Viseu administratīvajā apgabalā.

4.4. Izcelsmes apliecinājums: Minēto šķirņu aitu pienu var iegūt tikai lauku saimniecībās, kas atrodas ģeogrāfiskajā apgabalā, reģistrētas asociācijā un tiek kontrolētas. Dzīvnieki reģistrēti attiecīgos reģistros. Siera ražošanas, nogatavināšanas, sagriešanas un iepakošanas ražotnēm jābūt pienācīgi licencētām, reģistrētām asociācijā un kontrolētām. Uz katra siera vai tā gabala, kā arī uz iepakojuma atrodas numurēta sertifikācijas zīme, kas nodrošina produkta izsekojamību. Visu ražošanas ķēdi kontrolē īpaši atzīta iestāde, jo īpaši attiecībā uz lauku saimniecību un pārstrādes ražotņu atrašanās vietu, ganāmpulku barošanu un audzēšanu, piena slaukšanu, apgrozību un pārstrādi līdz pat laišanai tirdzniecībā.

4.5. Ražošanas metode: Aitkopība ir ekstensīva vai daļēji ekstensīva. Tiek pieņemts tikai no higiēnas un sanitārā viedokļa nevainojams piens. Sieru iegūst, neapstrādātam un tīram pienam pievienojot sāli un artišoku miltus, viegli samaisot un koagulējot. Iegūto biezpienu sagriež ar īpašu ierīci (rāmī iestiprinātām tērauda stieplēm) vai citu piemērotu instrumentu; pēc tam to novieto uz baltas drānas, ievieto vaļējās veidnēs un izspiež sūkalas. Biezpiens tiek sadalīts un nospiests, pēc tam to pirmo reizi apgriež un pēc iespējas izspiež sūkalas. Veidni atver, masu sadala, atkal novieto uz tīras, baltas drānas un no jauna ievieto veidnē, kur to saspiež līdz galīgajam diametram un no jauna apgriež; pēc tam to atkal presē manuāli vai mehāniski. Pirms siera nogatavināšanas to var no ārpuses apsālīt. Nogatavināšanu veic dabiskos apstākļos vai kontrolējamā atmosfērā. Nogatavināšanai ir divi izšķirīgi posmi: pirmajā posmā sierus aptin ar balta auduma lentu un novieto tādā mitrumā un temperatūrā, lai varētu notikt piena fermentācija; pēc tam sierus nomazgā un žāvē; šajā otrajā posmā temperatūras un mitruma apstākļi ir citādi nekā pirmajā posmā. Nogatavināšanas ilgums ir galvenais kritērijs, saskaņā ar kuru sieru var klasificēt kā Serra da Estrela vai Serra da Estrela Velho.

Tā kā siers Serra da Estrela ir dzīvs produkts, kura attīstības procesi turpinās arī pēc sagriešanas un iepakošanas, kā arī uzglabāšanas laikā, šīs operācijas ar veikt tikai izcelsmes apgabalā, lai

garantētu produkta autentiskumu un fizikālās, ķīmiskās un organoleptiskās īpašības, kas nosaka šo sieru īpašo kvalitāti un ko spēj novērtēt tikai ražotāji, vietējie iedzīvotāji un pastāvīgie patērētāji;

atsevišķi izvērtētu katra siera kvalitāti, pirms ar to tiek veiktas iepriekš minētās darbības;

nodrošinātu, ka siers (arī sagriezts) nezaudē tam raksturīgo sviestainību, tādēļ ļoti svarīgi ir izvēlēties sieru, kas konkrētās operācijas laikā ir piemērotā nogatavināšanas pakāpē;

nodrošinātu, ka nogatavināta siera šķēles ir vajadzīgajā konsistencē un nedrūp; tādēļ, sieru griežot, sevišķi svarīgi ir izvēlēties sieru attiecīgā nogatavināšanas pakāpē ar atbilstīgām garšas īpatnībām un konsistenci;

garantētu produkta senās reputācijas saglabāšanu un nepieļautu tās ļaunprātīgu izmantošanu un patērētāju maldināšanu;

garantētu, ka, veicot dažādas operācijas, pastāvīgi tiek ievēroti veselības un higiēnas nosacījumi;

nodrošinātu pienācīgu operāciju obligāto kontroli;

nodrošinātu katras produkta vienības vai gabala izsekojamību līdz ražotnei un lauku saimniecībai, tādējādi garantējot produkta ģeogrāfisko izcelsmi.

4.6. Saikne: Viss ģeogrāfiskais apgabals atrodas piejūras plakankalnē, kur agroklimatiskos apstākļus raksturo aukstas, lietainas un ilgas ziemas, kad reizēm snieg, un karstas un sausas vasaras. Dabiskās ganības veido daudzgadīgi savvaļas zālaugi un kultivētās ganības, kur lielākoties aug baltais āboliņš un pazemes āboliņš, kas aitu pienam piešķir unikālas organoleptiskās īpašības. Reģions un tajā gatavotie sieri minēti jau romiešu autoru darbos. Minēts, ka lielo atklājumu laikmetā šie sieri bijuši uz karavelām līdzņemto pārtikas produktu klāstā; tie pieminēti 16. gadsimta lugās. Par ciešo saikni ar izcelsmes apgabalu liecina arī fakts, ka pienu iegūst tikai no vietējo šķirņu aitām (Bordaleira Serra da Estrela un Churra Mondegueira).

4.7. Kontroles iestāde:

Nosaukums: Beira Tradição — Certificação de Produtos da Beira, L.DA Adrese: Urbanização Auto Mecânica, 8 r/c P-6000 Castelo Branco Tālr.: (351-272) 32 98 43 Fakss: (351-272) 32 98 43 E-pasts: celestino.almeida@netvisao.pt

A Beira Tradição — Certificação de Produtos da Beira, Lda atbilst standarta 45011:2001 prasībām.

4.8. Marķējums: Papildus tiesību aktos minētajām norādēm obligāti jāizmanto:

norāde “Queijo Serra da Estrela — Denominação de Origem Protegida ”vai “Queijo Serra da Estrela Velho — Denominação de Origem Protegida”;

ACVN kopienas logo;

sertifikācijas marķējums, kas ietver produkta nosaukumu, kontroles un sertifikācijas iestādes nosaukumu un sērijas numuru, kas nodrošina produkta izsekojamību.

(1) OV L 93, 31.3.2006., 12. lpp.